Csongrád Város Polgármesterétől M

Száma: Ref/41-29/2022.

Témafelelős: Cseri Gábor

ELŐTERJESZTÉS

## Csongrád Városi Önkormányzat Képviselő-testületének

## 2022. április 28-án tartandó ülésére

## Tárgy: Sportszervezetek 2022. évi támogatása

**Tisztelt Képviselő-testület!**

Csongrád Városi Önkormányzat Képviselő-testülete a 29/2022. (II. 24.) önkormányzati határozatával elfogadta, a 7/2022. (II. 25) önkormányzati rendeletével megalkotta Csongrád Város 2022. évi költségvetését. A költségvetésben 18.000.000 Ft-ot különített el sportszervezetek támogatására.

Ebben az évben 29 sportszervezet nyújtott be pályázatot.

Minden pályázó megfelelt azoknak a feltételeknek, amelyek lehetővé tették, hogy ebben az évben igényeljenek támogatást.

A helyi rendeletnek megfelelően, 2022. április 19-én az Oktatási, Művelődési, Vallási- és Sport Bizottság a pályázatok megismerése után javaslatot tett a támogatások összegére, amelyet az 1. sz. melléklet tartalmaz.

A Bizottság a döntést 4 igen szavazattal, egyhangúlag hozta meg, és az alábbi táblázat szerint osztotta fel a fent megjelölt összeget:

|  |  |
| --- | --- |
| Sportegyesületek támogatása: | 13 500 000 Ft |
| Bizottsági keret: | 1 500 000 Ft |
| Sporttelep rezsi költség | 300 000 Ft |
| Tisza Tenisz Club (salak) | 300 000 Ft |
| tartalék | 1 700 000 Ft |
| Sportorvosi ellátás: | 300.000 Ft |
| „Jó tanuló – jó sportoló” | 400 000 Ft |
| **Összesen:** | **18 000.000 Ft** |

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**H a t á r o z a t i j a v a s l a t**

Csongrád Városi Önkormányzat Képviselő-testülete a **„Sportszervezetek 2022. évi támogatása”** című előterjesztést megtárgyalta, és az alábbi döntést hozta:

1. **A Képviselő-testület** a 10/2013. (III. 22.) önkormányzati rendelet 3.§ (3) bekezdése alapján a határozat 1. számú mellékletében szereplő összeggel támogatja az abban felsorolt sportszervezeteket.

**2. A Képviselő-testület felkéri** a polgármestert, hogy a biztosított összeg felhasználására kössön megállapodást az érintett szervezetekkel.

Határidő**: 2022. május 15.**

Felelős: Bedő Tamás, polgármester

**3. A Képviselő-testület felkéri** a Gazdálkodási Irodát, hogy a megállapodások alapján a támogatásokat két egyenlő részletben, 2022. május 30. és 2022. szeptember 30. napjáig, a 100.000 Ft alatti összegeket május 30. napjáig utalja át.

Határidő: szöveg szerint

Felelős: Kruppa István, irodavezető

**4. A Képviselő-testület felkéri a Jegyzői Irodát,** hogy a város honlapján tegye közzé az elnyert támogatási összegeket.

Határidő: 2022. május 20.

Felelős: Cseri Gábor alpolgármester

Erről jegyzőkönyvi kivonaton értesítést kap:

1. Képviselő-testület tagjai
2. Gazdálkodási Iroda
3. Cseri Gábor alpolgármester és általa:
4. az érintett szervezetek

Csongrád, 2022. április 20.

Bedő Tamás

Polgármester